**Indemnizația pentru creșterea copiilor,** *acordată în baza Ordonanței de Urgență nr.111/2010 privind indemnizația pentru creșterea copiilor, cu modificările și completările ulterioare .*

 Atât alocația de stat cât și indemnizația pentru creșterea copiilor, beneficii de asistență socială, se acordă numai la cererea scrisă a persoanei îndreptățite și pot fi solicitate printr-o singură cerere, modalitatea de depunere a actelor fiind astfel simplificată, prin Ordonanța de Urgență nr.111/2010 privind indemnizația pentru creșterea copiilor, cu modificările și completările ulterioare. Astfel, dacă o persoană îndeplinește condițiile pentru a beneficia de ambele drepturi, poate depune un singur dosar , format dintr-o singură cerere și actele care să ateste condițiile de eligibilitate.

**! Astfel, dacă solicitați alocația de stat în același timp cu indemnizația pentru creșterea copiilor, depuneți un singur dosar(cu actele de aici, de la indemnizație) , iar pe cererea tip de la indemnizație, bifați și alocația de stat.**

**! Actele vor fi prezentate și în copie, numai în cazul depunerii dosarului la sediul nostru.**

**ACTE NECESARE:**

1. **Cererea(cererea ICC)** pentru acordarea indemnizaţiei de creştere a copilului

/stimulentului de inserţie (semnată și completată de ambii părinți)

1. Actul de identitate al solicitantului (copie şi original)
2. Actul de identitate al celuilalt părinte(copie şi original)
3. Certificatele de naştere ale copiilor aflaţi în întreţinere(copii şi originale)
4. Cerificatul de căsătorie (copie şi original)în cazul părinţilor căsătoriţi
5. Alte acte , după caz: actele care să ateste divorțul, actele de încredințare a minorului, certificatul de deces, hotărârea de plasament, actele de adopție(copie și original)
6. **Dovadă eliberată de bancă care**  să conţină obligatoriu: numele şi prenumele titularului de cont (**contul trebuie să fie pe numele persoanei îndreptăţite, care este titularul de dosar)**, CNP titular, codul Iban. C**ontul în lei** poate fi deschis la una din următoarele bănci, **sucursale din Bucureşti, prevăzute în [listă](http://bucuresti.mmanpis.ro/wp-content/uploads/2017/02/CONVENTII-BANCI.pdf)**

# Declarația persoanei îndreptățite (părintele titular)formularul 1.5

# Declarația celuilalt părinte formularul 1.4

 10. Declaraţia celuilalt părinte (la depunerea dosarului de indemnizație creștere copil de către celălalt părinte; va fi completată de către părintele care a beneficiat de indemnizație creștere copil și fie se întoarce la serviciu, fie intră în concediu fără plată, alte situații) [formularul 2.](http://www.dgaspc-sectorul1.ro/UPLOAD/2018/ALOCA%C8%9AII/declaratie%20celalalt%20parinte%20II5.docx)4

11. **În cazul veniturilor salariale** :

**Adeverinţă (formularul 1.3)** completată corect de angajator

***Dacă pe perioada celor 12 luni anterior nașterii copilului solicitantul a beneficiat de bonuri de masă, precum și de alte bonusuri oferite de către angajator( pentru. care nu se plătesc asigurări sociale),va anexa la dosar și o adeverință privind cuantumul acestora.***

* Dovada suspendării activităţii/încetării activităţii, după caz (decizie, ordin, dispoziţie, act adiţional) copie și original

12. În cazul **veniturilor realizate din activităţi independente** (drepturi de autor şi drepturi conexe dreptului de autor,venituri obţinute din exercitarea profesiilor medicale, de avocat, convenţii civile, contracte de comision sau alte venituri asimilate salariilor, venituriobţinute ca Persoană Fizică Autorizată / Persoană Fizică Independentă):

* Dovada privind veniturile realizate în anii fiscali anteriori celui în care s-a născut copilul, corespunzător perioadei prevăzute de ordonanţa de urgenţă(este vorba de 12 luni în ultimii doi ani, după caz), eliberată de organele fiscale;
* Dovada privind veniturile realizate eliberată de plătitorul de venit / de organele fiscale competente ori declarația fiscală prevăzută de lege, pentru categoriile de venituri pentru care Codul Fiscal nu prevede emiterea unei decizii de impunere din partea organului fiscal central, pentru veniturile realizate în anul nașterii copilului;
* Registrul jurnal de încasări și plăți;
* Dovada înreruperii activităţii(**adeverinţă eliberată de barou/de administrația financiară/rezoluția de la camera de comerț, act adițional, act eliberat de către instituţia competentă**), după caz;
* **Adeverinţă** care să cuprindă perioada în care au fost realizate veniturile şi tabel explicit cu: Venitul brut pe fiecare lună; Contribuţiile sociale reţinute(Cas, şomaj, etc.); Impozitul reţinut: se menţionează atât procentul reţinut cât şi valoarea acestuia; Venitul net pe fiecare lună**, pentru anul naşterii copilului, pentru veniturile obținute din drepturi de autor**
* ***Contractul pe drepturi de autor***(copie şi original), după caz
* Adeverinţă cu perioada concediului de maternitate şi sumele primite pe fiecare lună/adeverință în care să se precizeze că mama nu a solicitat concediul de maternitate(în cazul în care îndeplinește condițiile de acordare)/adeverință în care să se precizeze că mama nu are dreptul la concediul de maternitate(în cazul în care nu îndeplinește condițiile de acordare) după caz

*Precizări legate de concediul de maternitate și indemnizația aferentă*

 **Concediul pentru creşterea copilului şi indemnizaţia lunară, se pot acorda doar după terminarea concediului de maternitate şi nu mai devreme de a 43-a zi de la data naşterii copilului. Prin urmare, dacă tatăl solicită indemnizația pentru creștera copilului sau mama solicită și nu este angajată cu contract de muncă, dovada acordării sau neacordării indemnizației de maternitate, este obligatorie la dosar.**

 În situaţia în care **tatăl depune cererea în vederea obţinerii indemnizaţiei creştere copil,** ca şi persoană îndreptăţită, se anexează la dosar, după caz**, următoarele acte :**

* + **Adeverinţă cu perioada concediului de maternitate sau Adeverinţă în care să se precizeze că mama nu a solicitat concediul de maternitate acordat conform OUG nr.158/2005, eliberată de autorităţile competente : angajator, Casa de Asigurări a Avocaţilor, CASMB; OPSNAJ (în situaţia în care mama** îndeplineşte condiţiile prevăzute de OUG nr.158/2005 pentru a beneficia de concediu de maternitate (prenatal şi postnatal )şi de indemnizaţia aferentă dar **nu a solicitat acest drept)**
	+ **Adeverință în care să se precizeze că mama nu are dreptul la concediul de maternitate acordat conform OUG nr.158/2005, eliberată de autorităţile competente (în situaţia în care mama** nu îndeplineşte condiţiile prevăzute de OUG nr.158/2005 pentru a beneficia de concediu de maternitate, prenatal şi postnatal şi de indemnizaţia aferentă**)**

 **În situaţia în care mama depune cererea în vederea obţinerii indemnizaţiei creştere copil, ca şi persoană îndreptăţită, se anexează la dosar următoarele acte:**

* **Adeverinţă cu perioada concediului de maternitate (de regulă se trece in Anexa 2) sau Adeverinţă în care să se precizeze că mama nu a solicitat concediul de maternitate acordat conform OUG nr.158/2005, eliberată de autorităţile competente : angajator, Casa de Asigurări a Avocaţilor, CASMB; OPSNAJ (în situaţia în care mama** îndeplineşte condiţiile prevăzute de OUG nr.158/2005 pentru a beneficia de concediu de maternitate (prenatal şi postnatal )şi de indemnizaţia aferentă dar **nu a solicitat acest drept)**
* **Adeverință în care să se precizeze că mama nu are dreptul la concediul de maternitate acordat conform OUG nr.158/2005, eliberată de autorităţile competente (în situaţia în care mama** nu îndeplineşte condiţiile prevăzute de OUG nr.158/2005 pentru a beneficia de concediu de maternitate, prenatal şi postnatal şi de indemnizaţia aferentă**)**

**Termenul de depunere: 30 zile înainte de intrarea în concediu creştere copil(suspendarea activităţii) sau în cel mult 60 zile lucrătoare de la încetarea concediului de maternitate sau de la data naşterii copilului, după caz**

# În cazul suprapunerii naşterilor(nașterea celui de-al doilea copil înainte de a împlini 2 ani primul copil): dovada prelungirii suspendării activităţii,(decizie, act adiţional, etc) şi celelalte acte obligatorii: cererea, actele de identitate ale părinţilor, certificatele de naştere ale copiilor.

 **Termen de depunere: 60 zile înainte de împlinirea vârstei de 2 ani a primului copil, nu mai târziu de împlinirea vârstei de 2 ani a acestuia.**

# În cazul persoanelor care în ultimul an anterior naşterii copilului au urmat cursurile de zi ale învăţământului preuniversitar/universitar/postuniversitar, pentru întocmirea dosarului de indemnizaţie creştere copil, trebuie să ataşeze pe lângă actele prevăzute la punctele 1,2,3,4,5,6,7,8,9,10 și adeverința care să ateste concediul de maternitate şi o adeverinţa eliberată de instituţia de învăţământ preuniversitar sau, după caz, universitar, care să ateste frecventarea cursurilor de zi fără întrerupere ( perioada să cuprindă 12 luni în ultimii 2 ani anteriori datei naşterii copilului, în funcţie de durata anului preuniversitar/universitar/postuniversitar) și că pentru aceste perioade nu s-a înregistrat o cerere de suspendare a frecventării cursurilor ori că nu se află într-o situație de amânare potrivit reglementărilor legislative din educație.

#

 **Dacă ambii părinţi îndeplinesc condiţiile de acordare a indemnizaţiei, dreptul la concediul pentru creşterea copilului se acordă pe bază netransferabilă, astfel încât cel puţin două luni din perioada totală a concediului de creştere a copilului este alocată uneia dintre persoanele care nu a solicitat acest drept; celălalt părinte nu poate beneficia de dreptul la concediu în locul acesteia.** Dacă dreptul propriu la concediu şi indemnizaţie nu se solicită de către celălalt părinte, pe această perioadă primul părinte nu poate beneficia de concediul şi respectiv de indemnizaţia pentru creşterea copilului. Dacă acesta va solicita dreptul, va trebui să depună cererea şi actele doveditoare, în termenul de maximum 15 zile de la data suspendării activității.

 **Pentru copilul cu dizabilitate**, părintele care îndeplineşte condiţiile de eligibilitate prevăzute de lege, va beneficia de concediul pentru creşterea copilului până la împlinirea de către acesta a vârstei de 3 ani,

**În funcţie de fiecare situaţie, pe lângă actele enumerate, se pot solicita şi alte acte care să ateste condiţiile de eligibilitate.**

 ***BENEFICIARUL INDEMNIZAŢIEI PENTRU CREŞTEREA COPILULUI ESTE OBLIGAT******SĂ NE COMUNICE ÎN SCRIS, RELUAREA ACTIVITĂŢII ŞI***

***ORICE MODIFICARE INTERVENITĂ ÎN SITUAŢIA SA, DE NATURĂ SĂ DETERMINE ÎNCETAREA SAU SUSPENDAREA PLĂŢII DREPTURILOR, ÎN***

***TERMEN DE 15 ZILE LUCRĂTOARE DE LA APARIŢIA ACESTEIA***  *Nerespectarea de către beneficiari a prevederilor legale, mai sus menționate, constituie* ***contravenție*** *și se sancționează cu amendă de la 500 lei la 2.000 lei.*